اوکتبر آییندا آوروپا بولگه سینده ایللیک تورم انرژی قیمت‌لرینده‌کی آرتیم سببیله 10،7 فایز ایله رکورد سویه‌یه چاتیب.
آوروپا ایستاتیستیک ایداره‌سی (Eurostat) آوروپا بولگه سی‌نین اوکتبر آیی اوچون ایللیک تورم گؤستریجی‌لرینی آچیقلاییب.
بونا گؤره آوروپا بولگه سینده سپتامبردا 9،9 فایز اولان ایللیک تورم اوکتبردا 10،7 فایزه یوکسلیب.
اوکتبردا آوروپا بولگه سینده ان یوکسک ایللیک تورم 41،9 فایز ایله انرژی سئکتوروندا اولوب. انرژینی 13،1 فایزله قیدا، الکل و توتون محصول لاری، 6 فایزله غیری-انرژی صنایعسی محصول‌لاری و 4،4 فایزله خیدمت‌لر ایزله‌ییب.
بئله‌لیکله، آوروپا بولگه سینده اوکتبر آییندا تورم آوروپا ایستاتیستیک ایداره‌سی طرفیندن معلومات‌لارین توپلاندیغی سون 25 ایلدن بری اؤلچولن ان یوکسک سویه‌یه چاتیب.
آوروپا بولگه سینده‌کی 11 اؤلکه‌ده ایکی رقم‌لی تورم 3 اؤلکه‌ده 20 فایزی کئچیب.
بازار گؤزلنتی‌لری آوروپا بولگه سینده تورم‌ون اوکتبر آییندا 10،2 فایز اولاجاغی ایدی. اعلان ائدیلن معلومات‌لار بازار گؤزلنتی‌لرینی اوسته‌له‌ییب.
بؤلگه‌ده سون آیلاردا پیک حدینه چاتان تورم آوروپا مرکزی بانکی‌نین (ECB) 2 فایزلیک هدفی‌نین اوستونده‌دیر.
